section_heading: Domesticiranje vuka
paragraph_text: Kod nekih pasmina domaćih pasa se srodnost s vukom još jako dobro može vidjeti. Psi pratipa (grupa 5 u FCI kasifikaciji) kao što su samojed, sibirski haski, aljaški malamut, kanaanski pas i akita inu pokazuju i danas svojim izgledom srodnost s vukom, kao što je šiljasta njuška, šiljaste i uspravne uši i četvrtasta građa tijela. i neke druge pasmine, kao recimo njemački ovčar pokazuju još određenu sličnost s vukom. Ali mišljenja da to dokazuje njihovu bližu srodnost s vukovima spada u područje mitova. <!-- riječ je o pasmini domaćih pasa, ne spada ovamo. Ovdje se pasmine spominju ISKLJUČIVO usputno. Ako želite članak o pasmini tamaskan, slobodno napišite samostalni članak o njemu - Branka France Tamaskan je arktička pasmina koja potječe iz Finske, a nastala je s ciljem vučjeg izgleda i trenutno je vuku najsličnija pasmina bez izravne vučje krvi. Tamaskan je pasmina koja je nastala miješanjem većine vuku sličnih pasmina poput sibirskog haskija, aljaškog malamuta te njemačkog ovčara. Pasmina također sadrži krv pasmina poput inuita, utonagana, te finskih haskija za vuču saonica… Ukratko, izgledom te genetski, Tamaskanski pas najsrodniji je haskiju. --> Tijekom 20. stoljeća su u Češkoj, Nizozemskoj i Italiji rađeni pokusi s uzgojnim križanjem nekih psećih pasmina s vukom. U međuvremenu se ti pokusi smatraju neuspjehom, jer je kod križanaca u većini slučajeva dolazilo do dominantnog izbijanja vučjih osobina, kao što je plašljivost, neprilagodljivost življenju uz čovjeka u urbanim uvjetima.